Land Rover

Land Rover je britský výrobca terénnych a viacúčelových vozidiel, sídliaci v Anglickom meste Gaydon. Pôvodne sa označenie Land Rover vzťahovalo len na jeden z vyrábaných typov, revolučný model bol predstavený na autosalóne v Amsterdame 30. apríla 1948. Typ bol neskôr produkovaný v množstve variánt, ktoré mali pohon všetkých 4 kolies. Firma začala ako súčasť Rover Car Company, automobily Land Rover boli vyvíjané a vyrábané v širokom spektre verzií s pohonom všetkých 4 kolies. Firmu v priebehu jej histórie vlastnilo niekoľko spoločností ako boli British Leyland, British Aerospace, BMW a Ford Motor Company. Dnes je firma súčasťou divízie Tata Motors, spoločnosti Tata. Land Rover je po automobilke Jeep najstarším výrobcom vozidiel SUV.

 História 
John Kemp Steanley, zakladateľ firmy Rover, pôsobil najprv ako výrobca bicyklov. V roku 1884 postavil prvý bicykel s rovnako veľkými kolesami. Automobilová značka Rover vznikla v roku 1905.

Automobilka sa ocitla v ťažkostiach po 2. svetovej vojne. Záujem o luxusné automobily, aké Rover vyrábal bol minimálny. Spencer Wilks riaditeľ automobilky a šéfkonštruktér Roveru rozhodli, že kým sa automobilka nezotaví z krízy by mohla vyrábať terénne automobily. Karoséria ich konštrukcie bola zo zliatiny hliníka a horčíka označovanej ako Birmabright. Podvozok bol prevzatý z Jeepu. 

V roku 1948 bol v apríli na amsterdamskom autosalóne predstavený prvý Land Rover označovaný ako Series I, ktorého sa vyrobilo 648 ks. Do dnešného dňa zachovalo len 20 kusov. Prvý model je však uložený v múzeu značky Land Rover. Rázvor bol 203cm. Bol poháňaný štvorvalcovým motorom s objemom 1,6 l a s výkonom 50k. Pochádzal z osobného auta Rover P3. Aj keď išlo o terénne vozidlo, prevzal z Roveru P3 aj zadnú nápravu a prevodovku. Prevodovka mala redukciu. Už v prvom roku výroby sa predalo až o 3000 kusov viac ako bol pôvodný plán 5000 ks. 

V roku 1952 prišla inovácia, ktorá so sebou priniesla motor s objemom 2l. Od roku 1956 sa model dodáva ako typ s krátkym rázvorom - 2235 mm, alebo ako station wagon s rázvorom 2770 mm. Auto sa začalo dodávať aj 2l naftovým motorom. V tej dobe takúto možnosť hocikto neponúkal.

V roku 1958 v Land Rover slávili veľký úspech. Už za necelých 10 rokov výroby dokázali vyrobiť až 200 000 kusov. Ročne sa vyrobilo 30 000 kusov. V roku 1961 bola predstvená 2. séria. Nazýva sa tiež IIA alebo „es dvojka“. V apríli roku 1966 Land Rover vyrobil už 500 000 vozidiel.

V roku 1970 bola predstavená nová konštrukcia označovaná Range Rover. Jednalo sa o auto, ktoré kombinovalo luxusný automibil a zároveň si stále uchovávalo prvotriednu priechodnosť terénom. Aj keď v súčasnosti je táto kombinácia bežná, vtedy to bol ojedinelý automobil. O úspechu konštrukcie svedčil veľký dopyt. Dizajn navrhoval Spen King, Phil Jakcson a Gordon Bashford. Auto sa testovalo od Nórska až po saharskú púšť. Vývoj bol dokončený v roku 1967. David Bache ju dotvoril do sériovej podoby. Rázvor mal 254cm. Až všetky 4 kolesá mali kotúčové brzdy. Boli odpružené vinutými pružinami. Bol poháňaný benzínovým osemvalcovým motorom s výkonom  160 hp. Pohon 4x4 bol trvalý. Auto malo švorstupňovú prevodovku s redukciou a uzávierkou medzinápravového diferenciálu. Auto bolo spočiatku vyrábané iba s trojdverovou karosériou.

V roku 1971 bol inovovaný aj rad S II. Išlo už o tretiu sériu SII. Mala novú prednú masku a maska chladiča bola z plastu. Inovácie boli aj pod kapotou. V tomto roku bol vyrobený aj 750 000 Land Rover.

V roku 1976 bol vyrobený miliónty Land Rover. V roku 1978 bola založená samostatná spoločnosť Land Rover Ltd. Výroba sa mala zdvojnásobiť. V roku 1983 bol rázvor Série II zmenený zo 109 na 110 palcov. Tak vznikol nový model III, ktorý mal okrem iného  odpruženie vinutými pružinami.

Inovovaný bol aj Range Rover. Dostal päťstupňovú prevodovku. V roku 1984 bol predstavený nový model Land Rover 90. Názov dostal opäť podľa dľžky rázvoru 90 palcov. Bol to už vlastne Defender. V roku 1986 prišlo rozhodnutie, že Range Rover sa bude vyrábať aj s 2,4l dieselovým motorom. Výkon bol 113 k.

V roku 1989 sa predstavil úplne nový model. Bestseler menom Discovery. Motory: benzínový V8 s objemom 3,5l a diesel s objemom 2,5l. V roku 1990 bol predstavený model Defender. V roku 1994 bol predstavený úplne nový Range Rover. Na výber boli až dva osemvalce. Buď 4l, alebo 4,4l. A tiež 2,5l diesel. Hranica výrobnej rýchlosti 100 000 kusov za rok bola pokorená v roku 1995.

V roku 1997 prestavila značka na frankfurtskom autosalóne prvé SUV model Land Rover Freelander. Stroje poháňal buď benzínový 1,8l, alebo 2,0l diesel.

V roku 1998 bola predstavená 2. generácia Discovery pod menom Discovery 2 series. „Dvojka“ bola označená rímskymi číslami. V roku 2000 bol Land Rover predaný značke Ford. Predtým ju vlastnilo BMW. Freelander bol v roku 2001 inovovaný. Dosal šesťvalec s objemom 2,5l a TD4 - diesel. V roku 2002 bol predstavený luxusny Off-road Range Rover tretej generácie. V roku 2004 bol Freelander faceliftovaný. Dostal novú masku, prístrojovú dosku atď.

V roku 2004 bol na autosalóne v Detroite nový model Discovery 3. Bol v ňom odprezentovaný systém Terrain responce. Disponoval benzínovým osemvalcovým motorom s objem 4,4l alebo šesťvalcovým turbodieselom TDV6. V roku 2005 bol predstavený Range Rover Sport.

V roku 2010 bola predstavená nová modelová rada. Range Rover Evoque. Tento model bude prvým automobilom v histórii značky, ktorý sa bude ponúkať aj s pohon iba prednej nápravy bez možnosti priradenia zadnej.

 Referencie 

 Iné projekty 



Kategória:Automobilky Spojeného kráľovstva